pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งตั้งคณะอนุกรรมการฯ ขับเคลื่อนการจัดตั้งสายการเดินเรือแห่งชาติให้เป็นรูปธรรม
วันพฤหัสบดีที่ 29 กรกฎาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เร่งตั้งคณะอนุกรรมการฯ ขับเคลื่อนการจัดตั้งสายการเดินเรือแห่งชาติให้เป็นรูปธรรม
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ประชุมคณะทํางานเตรียมการจัดตั้งบริษัท สายการเดินเรือแห่งชาติ จํากัด ในวันที่ 29 กรกฎาคม 2564 ผ่านระบบ ZOOM Cloud Meetings
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า การประชุมครั้งนี้ เป็นการเตรียมการจัดตั้งบริษัท สายการเดินเรือแห่งชาติ จํากัด โดยนําข้อสั่งการของท่านรัฐมนตรีว่าการกระทรวงคมนาคม และมติที่ประชุมคณะกรรมการเตรียมการจัดตั้งสายการเดินเรือแห่งชาติ ครั้งที่ 1 มาพิจารณา ดังนี้ 1) ทางเลือกรูปแบบการดําเนินงานของ บริษัท สายการเดินเรือแห่งชาติ จํากัด 2) ศึกษาความเหมาะสมในการจัดตั้งสายการเดินเรือแห่งชาติโดยการท่าเรือฯ 3) ร่างคําสั่งแต่งตั้งคณะอนุกรรมการที่เกี่ยวข้อง และ 4) แผนการดําเนินงาน (Action Plan)
ทั้งนี้ เพื่อให้การดําเนินงานของคณะกรรมการฯ เป็นไปอย่างมีประสิทธิภาพ ตนจึงได้สั่งการในที่ประชุม
1) มอบหมายให้ กรมเจ้าท่า การท่าเรือฯ กองกฎหมาย(กระทรวงคมนาคม) แบ่งหน้าที่การทํางานในแต่ละด้านให้ชัดเจนและเร่งส่งรายละเอียดให้ฝ่ายเลขาฯ เพื่อดําเนินการต่อไป
2)ให้เร่งศึกษาลงลึกในด้านข้อระเบียบ กฎหมายที่เกี่ยวข้องในการเลือกรูปแบบของ บริษัท สายการเดินเรือแห่งชาติ จํากัด อย่างครบถ้วน รอบคอบ
3) ให้แต่งตั้งคณะอนุกรรมการฯ ในเบื้องต้นจํานวน 2 คณะ ได้แก่ ด้านการพัฒนากฎหมายพาณิชยนาวีและมาตรการส่งเสริมการพาณิชยนาวี และด้านการสื่อสารสาธารณะ หลังจากเริ่มการศึกษาฯ แล้ว ให้ตั้งคณะอนุกรรมการฯ เพิ่มเติมอีกจํานวน 4 คณะ ได้แก่ ด้านการพัฒนากองเรือพาณิชย์ไทย ด้านการพัฒนาอู่เรือ ด้านการพัฒนาท่าเรือ และด้านการพัฒนาบุคลากรด้านพาณิชยนาวี โดยให้เร่งดําเนินการมี Time Line ที่ชัดเจน และส่งผลการประชุมของคณะอนุกรรมการฯ ชุดต่างๆ ให้คณะทํางานเตรียมการจัดตั้งบริษัทสายการเดินเรือฯ ซึ่งตนเป็นประธาน เพื่อประมวลก่อนเสนอคณะกรรการจัดตั้งสายการเดินเรือแห่งชาติฯ โดยมีท่านรัฐมนตรีว่าการกระทรวงคมนาคมเป็นประธานต่อไป
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ ยินดี “ตลาดนัดผดุงศิลป์” เป็นที่นิยม หวังต่อยอดสร้างพื้นที่สนับสนุนความคิดสร้างสรรค์ของศิลปินคนรุ่นใหม่ กระตุ้นเศรษฐกิจการท่องเที่ยว เพิ่มพื้นที่พักผ่อนสีเขียว
วันอังคารที่ 22 มีนาคม 2565
โฆษกรัฐบาล เผย นายกฯ ยินดี “ตลาดนัดผดุงศิลป์” เป็นที่นิยม หวังต่อยอดสร้างพื้นที่สนับสนุนความคิดสร้างสรรค์ของศิลปินคนรุ่นใหม่ กระตุ้นเศรษฐกิจการท่องเที่ยว เพิ่มพื้นที่พักผ่อนสีเขียว
โฆษกรัฐบาล เผย นายกฯ ยินดี “ตลาดนัดผดุงศิลป์” เป็นที่นิยม หวังต่อยอดสร้างพื้นที่สนับสนุนความคิดสร้างสรรค์ของศิลปินคนรุ่นใหม่ กระตุ้นเศรษฐกิจการท่องเที่ยว เพิ่มพื้นที่พักผ่อนสีเขียว
วันนี้ (22 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ “ตลาดนัดผดุงศิลป์ Art Market” ได้รับความสนใจจากประชาชนเป็นจํานวนมาก
โดยที่ได้มีการจัด “ตลาดนัดผดุงศิลป์ Art Market” บริเวณคลองผดุงกรุงเกษม หวังผลักดันให้เกิดเครือข่ายตลาดชุมชนเลียบคูคลองชั้นในของกรุงเทพมหานคร เพื่อเปิดโอกาสให้ศิลปินทุกแขนงได้แสดงผลงานสร้างสรรค์ ขยายแหล่งการค้าเพื่อกระตุ้นเศรษฐกิจฐานรากจากผลกระทบโควิด-19 เพิ่มพื้นที่พักผ่อนหย่อนใจให้คนเมือง สร้างชุมชนให้เป็นพื้นที่สีเขียวที่น่าอยู่ และตอบโจทย์การพัฒนานวัตกรรมเทคโนโลยีเพื่อสิ่งแวดล้อมที่ยั่งยืน ตามแผนยุทธศาสตร์ชาติในประเด็นพื้นที่และเมืองน่าอยู่อัจฉริยะของรัฐบาล
โฆษกประจําสํานักนายกรัฐมนตรีกล่าวว่า จากวิสัยทัศน์ของนายกฯ ที่ได้สั่งการให้ปรับภูมิทัศน์ พัฒนาคูคลองเพื่อแก้ไขปัญหาสิ่งแวดล้อม พัฒนาแหล่งน้ํา สนับสนุนการพัฒนาพื้นที่ริมคลอง และพลิกฟื้นชีวิตของประชาชนริมคลองมาอย่างต่อเนื่อง ทําให้ปัจจุบันคูคลองในหลายพื้นที่ได้ถูกเปลี่ยนเป็นแหล่งการค้า แหล่งท่องเที่ยวที่สําคัญ อาทิ คลองโอ่งอ่าง ซึ่งได้รับรางวัล 2020 Asian Townscape Awards ในด้านต้นแบบการปรับปรุงภูมิทัศน์ที่เหมาะสมกับการพัฒนาคุณภาพชีวิตของประชาชน โดยปัจจุบันมีการผลักดันเพิ่มเติมด้านการพัฒนาคูคลองชั้นใน โครงการปรับปรุงภูมิทัศน์คลองผดุงกรุงเกษมที่ได้ดําเนินการจัดกิจกรรมนําร่องอย่าง “ตลาดนัดผดุงศิลป์ Art Market” ขึ้นเพื่อกระตุ้นเศรษฐกิจ สร้างกิจกรรมการท่องเที่ยวให้กลับมาคึกคักอีกครั้ง พร้อมทั้งดึงดูดนักท่องเที่ยวรุ่นใหม่ที่ต้องการพักผ่อน หรือหาแรงบันดาลใจ
นายธนกร กล่าวว่า “ตลาดนัดผดุงศิลป์ Art Market” ได้พัฒนาพื้นที่ในเชิงสร้างสรรค์ เปิดโอกาสให้ศิลปิน นักออกแบบ เจ้าของผลิตภัณฑ์ และผู้ที่สนใจได้แสดงผลงาน ออกร้านจําหน่ายสินค้าและอาหาร จัดกิจกรรมกลางแจ้ง อาทิ ดนตรีเปิดหมวก มินิคอนเสิร์ต หนังกลางแปลงแบบข้ามคลอง เป็นต้น โดยมีกําหนดจัดกิจกรรมในวันศุกร์-อาทิตย์ เป็นเวลา 3 สัปดาห์ต่อเนื่องกันตั้งแต่เวลา 16.00-22.00 น. ระหว่างวันที่ 18-20 , 25-27 มีนาคม และ 1-3 เมษายน 2565
“นายกรัฐมนตรีชื่นชมทุกหน่วยงานที่มีส่วนเกี่ยวข้องในการดําเนินงานปรับปรุงภูมิทัศน์และจัดกิจกรรมอย่างสร้างสรรค์นี้ โดยเน้นย้ําให้รักษาอัตลักษณ์ย่านเมืองเก่าไว้ไม่ให้ถูกทําลายแม้มีการพัฒนาฟื้นฟูพื้นที่ให้มีความทันสมัยขึ้น พร้อมกําชับหน่วยงานที่กํากับดูแลด้านสาธารณสุขให้คงความสําคัญต่อมาตรการป้องกันโรคโควิด-19 โดยนายกฯ ขอบคุณและหวังว่าตลาดนัดผดุงศิลป์ Art Market จะสร้างพื้นที่ทางเศรษฐกิจ สนับสนุนศิลปินคนรุ่นใหม่ให้มีพื้นที่ในการแสดงความสามารถ กล้าคิด กล้าแสดงอย่างสร้างสรรค์มากยิ่งขึ้น” นายธนกรฯ กล่าว
.................................
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี Fitch คาดการณ์ ผลประกอบการของบริษัทไทยจะฟื้นตัวต่อเนื่องตลอดปี 2565 นี้ เดินหน้าเร่งขับเคลื่อนภาคธุรกิจไทยอย่างยั่งยืน
วันจันทร์ที่ 14 มีนาคม 2565
โฆษกรัฐบาลเผย นายกฯ ยินดี Fitch คาดการณ์ ผลประกอบการของบริษัทไทยจะฟื้นตัวต่อเนื่องตลอดปี 2565 นี้ เดินหน้าเร่งขับเคลื่อนภาคธุรกิจไทยอย่างยั่งยืน
โฆษกรัฐบาลเผย นายกฯ ยินดี Fitch คาดการณ์ ผลประกอบการของบริษัทไทยจะฟื้นตัวต่อเนื่องตลอดปี 2565 นี้ เดินหน้าเร่งขับเคลื่อนภาคธุรกิจไทยอย่างยั่งยืน
วันที่ 14 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการรายงานผ่านงานสัมมนาแนวโน้มธุรกิจไทย ปี 2565 (2022 Thailand Corporate Credit Outlook) และยินดีผลการคาดการณ์ของบริษัท Fitch Ratings (ประเทศไทย) จํากัด ว่าผลประกอบการของบริษัทในประเทศไทยจะฟื้นตัวต่อเนื่องในปี 2565 โดยมีปัจจัยสนับสนุนจากการฟื้นตัวทางเศรษฐกิจและการเริ่มเปิดประเทศอย่างค่อยเป็นค่อยไป แม้บางภาคธุรกิจจะยังได้รับผลกระทบจากสถานการณ์การแพร่ระบาดของโควิด-19 แต่อันดับเครดิตของบริษัทไทยส่วนใหญ่ยังมีเสถียรภาพ บริษัทในประเทศไทยที่ Fitch จัดอันดับเครดิตส่วนใหญ่ มีการบริหารจัดการกระแสเงินสดอย่างรอบคอบ ซึ่งในช่วงสถานการณ์การแพร่ระบาดของโควิด-19 มีความระมัดระวังในการใช้จ่ายและการลงทุนในด้านต่าง ๆ มากขึ้น
นายธนกร กล่าวว่า รัฐบาลพร้อมดําเนินนโยบายเพื่อพัฒนาเศรษฐกิจไทยให้ฟื้นตัวอย่างมีเสถียรภาพ โดยนายกรัฐมนตรีได้ดําเนินนโยบายด้านเศรษฐกิจอย่างเร่งด่วนเพื่อกระตุ้นเศรษฐกิจ ดูแลกลุ่มเปราะบาง และมองไปข้างหน้าเพื่อหาโอกาสใหม่ ๆ ทางธุรกิจเพื่อประเทศและประชาชนไทย ผลการรายงานดังกล่าว สะท้อนให้เห็นถึงความเชื่อมั่นของภาคเอกชนต่อภาคธุรกิจไทย รวมไปถึงวิสัยทัศน์การดําเนินนโยบายของนายกรัฐมนตรีที่เดินหน้ามาอย่างถูกทาง รัฐบาลเร่งดําเนินนโยบายทางเศรษฐกิจให้มีเสถียรภาพให้ได้มากที่สุด เพื่อขับเคลื่อนและรองรับการฟื้นฟูทางเศรษฐกิจได้อย่างมีประสิทธิภาพ ดังเช่น การขับเคลื่อนโครงการเขตพัฒนาพิเศษภาคตะวันออก (EEC) การส่งเสริมการลงทุนด้านโครงสร้างพื้นฐานต่าง ๆ ส่งเสริมการแข่งขันของประเทศ และมองถึงการเจริญเติบโตที่ยั่งยืนสอดคล้องกับโมเดลเศรษฐกิจ BCG เป็นต้น ตลอดจนการมุ่งเดินหน้าพัฒนาเทคโนโลยีเพื่อปรับรูปแบบกิจกรรมทางเศรษฐกิจ โดยต้องควบคู่ไปกับมาตรฐานทางสาธารณสุข ซึ่งเป็นการวางรากฐานแก้ไขปัญหาทุกด้านอย่างมีศักยภาพ ครอบคลุม และครบถ้วน
รัฐบาลไทย-ข่าวทำเนียบรัฐบาล- นายกฯ สั่งกองทัพ มท. ลง ช่วยเหลือประชาชนในพื้นที่เสี่ยงน้ำท่วม ฝากเตือนประชาชนยึดการดูแลตนเองแบบครอบจักรวาล เพราะการควบคุมการแพร่ระบาดโควิด-19 ยังไม่สิ้นสุด
วันพฤหัสบดีที่ 9 กันยายน 2564
นายกฯ สั่งกองทัพ มท. ลง ช่วยเหลือประชาชนในพื้นที่เสี่ยงน้ําท่วม  ฝากเตือนประชาชนยึดการดูแลตนเองแบบครอบจักรวาล เพราะการควบคุมการแพร่ระบาดโควิด-19 ยังไม่สิ้นสุด
นายกฯ สั่งกองทัพ มท. ลง ช่วยเหลือประชาชนในพื้นที่เสี่ยงน้ําท่วม  ฝากเตือนประชาชนยึดการดูแลตนเองแบบครอบจักรวาล เพราะการควบคุมการแพร่ระบาดโควิด-19 ยังไม่สิ้นสุด
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการกองทัพ ฝ่ายปกครอง กระทรวงมหาดไทยลงพื้นที่เร่งให้ความช่วยเหลือประชาชนในพื้นที่เสี่ยงภัยน้ําท่วม ดินโคลนถล่ม รวมทั้ง ให้เตรียมการระบายน้ําในพื้นที่กรุงเทพมหานคร แก้ไขปัญหาน้ําท่วมขัง และขอให้ประชาชนใช้ความระมัดระวังในการสัญจรเดินทางด้วย
นายธนกร กล่าวอีกว่า นอกจากนี้ นายกรัฐมนตรีฝากย้ําประชาชนยังต้องคงยึดหลักดูแลตนเองแบบครอบจักรวาล และหลัก D-M-H-T-T อย่างเคร่งครัด แม้ในขณะนี้จะมีการผ่อนคลายมาตรการให้ประชาชนสามารถเดินทางได้มากขึ้น ยืนยันการควบคุมการแพร่ระบาดโควิด-19 ยังไม่สิ้นสุด ทุกคนจึงต้องร่วมมือปฏิบัติตนตามมาตรการของรัฐบาลอย่างเคร่งครัด เพื่อป้องกันการแพร่ระบาดของโควิด-19 พร้อมกําชับให้เจ้าหน้าที่ทุกฝ่ายดูแลประชาชนอย่างเต็มที่ พร้อมขอบคุณบุคลากรทางการแพทย์ที่ทํางานอย่างหนักเพื่อช่วยเหลือประชาชน
.........................................
รัฐบาลไทย-ข่าวทำเนียบรัฐบาล-ไทยร่วมเป็นภาคีในอนุสัญญา MLI
วันพฤหัสบดีที่ 17 กุมภาพันธ์ 2565
ไทยร่วมเป็นภาคีในอนุสัญญา MLI
รมว.คลัง เผยประเทศไทยร่วมเป็นภาคีในอนุสัญญาพหุภาคีเพื่อดําเนินมาตรการเกี่ยวกับอนุสัญญาเพื่อการเว้นการเก็บภาษีซ้อนในการป้องกันการกัดกร่อนฐานภาษีและโอนกําไรไปยังประเทศที่มีอัตราภาษีต่ํา
รมว.คลัง เผยประเทศไทยร่วมเป็นภาคีในอนุสัญญาพหุภาคีเพื่อดําเนินมาตรการเกี่ยวกับอนุสัญญาเพื่อการเว้นการเก็บภาษีซ้อนในการป้องกันการกัดกร่อนฐานภาษีและโอนกําไรไปยังประเทศที่มีอัตราภาษีต่ํา (Multilateral Convention to Implement Tax Treaty Related Measures to Prevent Base Erosion and Profit Shifting : MLI)
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า เมื่อวันที่ 9 กุมภาพันธ์ 2565 นายศรัณย์ เจริญสุวรรณ เอกอัครราชทูต ณ กรุงปารีส ในฐานะผู้แทนรัฐบาลไทย ได้เข้าร่วมพิธีลงนามอนุสัญญาพหุภาคีเพื่อดําเนินมาตรการเกี่ยวกับอนุสัญญาเพื่อการเว้นการเก็บภาษีซ้อนในการป้องกันการกัดกร่อนฐานภาษีและโอนกําไรไปยังประเทศที่มีอัตราภาษีต่ํา (Multilateral Convention to Implement Tax Treaty Related Measures to Prevent Base Erosion and Profit Shifting : MLI) ณ สํานักงานใหญ่ OECD กรุงปารีส สาธารณรัฐฝรั่งเศส โดยมี Mr. Yoshiki Takeuchi รองเลขาธิการ OECD เป็นประธานพิธีลงนามดังกล่าว
อนุสัญญาพหุภาคีฯ MLI เป็นเครื่องมือภายใต้กรอบความร่วมมือของ OECD ว่าด้วยการป้องกันการกัดกร่อนฐานภาษีและโอนกําไรไปยังประเทศที่มีอัตราภาษีต่ํา (Base Erosion and Profit Shifting Project: BEPS) ที่กําหนดขึ้นเพื่อแก้ไขอนุสัญญาภาษีซ้อนในระดับพหุภาคีโดยการนํามาตรการป้องกันการแสวงประโยชน์จากอนุสัญญาภาษีซ้อนโดยมิชอบมาบรรจุไว้ให้เป็นรูปธรรมในอนุสัญญาภาษีซ้อนเพื่อป้องกันการหลบเลี่ยงภาษีของบริษัทข้ามชาติ
การเข้าร่วมเป็นภาคีในอนุสัญญาพหุภาคีฯ MLI เป็นการดําเนินการตามมติคณะรัฐมนตรีเมื่อวันที่ 28 ธันวาคม 2564 ที่ได้เห็นชอบและอนุมัติตามที่กระทรวงการคลังโดยกรมสรรพากรเสนอ ซึ่งนับเป็นการยืนยันความมุ่งมั่นของประเทศไทยที่จะร่วมมือกับนานาประเทศในการส่งเสริมหลักธรรมาภิบาลเพื่อยกระดับและเพิ่มประสิทธิภาพการป้องกันการกัดกร่อนฐานภาษีและโอนกําไรไปยังประเทศที่มีอัตราภาษีต่ํา อีกทั้งเป็นปัจจัยบวกที่เพิ่มโอกาสให้ประเทศไทยโดยกรมสรรพากรสามารถแก้ไขอนุสัญญาภาษีซ้อนที่ได้ทําไว้กับต่างประเทศได้หลายฉบับในคราวเดียวกัน ซึ่งจะเป็นการยกระดับมาตรฐานการป้องกันการหลบเลี่ยงภาษีระหว่างประเทศภายใต้อนุสัญญาเพื่อการเว้นการเก็บภาษีซ้อนอีกด้วย
กรมสรรพากร
โทร. RD Intelligence Center 1161
รัฐบาลไทย-ข่าวทำเนียบรัฐบาล-กระทรวงคมนาคมจัดกิจกรรมส่งเสริมความรู้เกี่ยวกับมาตรฐานทางจริยธรรม ภายใต้โครงการขับเคลื่อนด้านการป้องกันปราบปรามการทุจริต
วันศุกร์ที่ 4 มีนาคม 2565
กระทรวงคมนาคมจัดกิจกรรมส่งเสริมความรู้เกี่ยวกับมาตรฐานทางจริยธรรม ภายใต้โครงการขับเคลื่อนด้านการป้องกันปราบปรามการทุจริต
และด้านการส่งเสริมคุณธรรมจริยธรรม ประจําปีงบประมาณ 2565
นายชยธรรม์ พรหมศร ปลัดกระทรวงคมนาคม เป็นประธานเปิดกิจกรรมส่งเสริมความรู้เกี่ยวกับมาตรฐานทางจริยธรรม ภายใต้โครงการขับเคลื่อนด้านการป้องกันปราบปรามการทุจริตและด้านการส่งเสริมคุณธรรมจริยธรรม ประจําปีงบประมาณ 2565 โดยมี นายอานนท์ เหลืองบริบูรณ์ รองปลัดกระทรวงคมนาคม ในฐานะหัวหน้าศูนย์ปฏิบัติการต่อต้านการทุจริต พร้อมด้วยผู้บริหารและบุคลากรหน่วยงานในสังกัดกระทรวงคมนาคม เข้าร่วมงาน เมื่อวันที่ 3 มีนาคม 2565 ณ ห้องประชุมกระทรวงคมนาคม ผ่านระบบการประชุม Zoom Meeting และทาง Facebook Live ของศูนย์ปฏิบัติการต่อต้านการทุจริต กระทรวงคมนาคม
ปลัดกระทรวงคมนาคม กล่าวว่า ตามนโยบายของท่านรัฐมนตรีว่าการกระทรวงคมนาคม นายศักดิ์สยาม ชิดชอบ ได้มอบให้กับทุกหน่วยงานและข้าราชการทุกคนในสังกัดกระทรวงคมนาคม ให้ดําเนินงานโดยยึดหลักความถูกต้องตามระเบียบและกฎหมาย เนื่องจากกระทรวงคมนาคมมีภารกิจที่เกี่ยวข้องกับโครงสร้างพื้นฐานต่าง ๆ ของประเทศ มีการใช้งบประมาณในการดําเนินโครงการโครงสร้างพื้นฐานขนาดใหญ่เป็นจํานวนมากและที่สําคัญได้เน้นย้ําทุกครั้งในเรื่องหลักธรรมาภิบาล (Good Governance) ซึ่งครอบคลุมในหลายมิติ ทั้งในเรื่องความโปร่งใส (Transparency) การตรวจสอบได้ (Accountability) การที่จะต้องดําเนินการให้ถูกต้องตามระเบียบและกฎหมาย สําคัญที่สุดคือความรู้ โดยต้องรู้เท่าทันในรายละเอียดของระเบียบและกฎหมาย ซึ่งที่ผ่านมากระทรวงคมนาคมได้ให้ความสําคัญในเรื่องของการบริหารงานด้วยความโปร่งใส มีคุณธรรมจริยธรรมมาโดยตลอด และมุ่งมั่นที่จะสนับสนุนการจัดกิจกรรมต่าง ๆ เพื่อยกระดับมาตรฐานคุณธรรมจริยธรรม รวมทั้งรณรงค์ให้บุคลากรในสังกัดกระทรวงคมนาคมได้ตระหนักถึงคุณค่าและศักดิ์ศรีของความเป็นเจ้าหน้าที่ของรัฐที่ดี ซื่อสัตย์ มีความน่าเชื่อถือ และเป็นที่ไว้วางใจของประชาชน อีกทั้งการมีภาพลักษณ์ที่ดีในสังคม ซึ่งนับเป็นสิ่งที่ยืนยันว่ากระทรวงคมนาคมเป็นองค์กรที่ยึดมั่นในคุณธรรม จริยธรรม และต้องการก้าวสู่การเป็นองค์กรคุณธรรม เสริมสร้างภาพลักษณ์ของหน่วยงานให้มีความโปร่งใส และมีธรรมาภิบาล
สําหรับการจัดกิจกรรมในครั้งนี้ ได้รับเกียรติจากนางสาวปรางค์มาศ บุญสิทธิ์ ผู้อํานวยการศูนย์ส่งเสริมจริยธรรม วิทยากรจากสํานักงานคณะกรรมการข้าราชการพลเรือน ที่มีความเชี่ยวชาญและประสบการณ์ มาเป็นวิทยากรบรรยาย โดยมีวัตถุประสงค์เพื่อส่งเสริมและปลูกจิตสํานึกคุณธรรมจริยธรรม ตลอดจนเป็นการเผยแพร่มาตรฐานทางจริยธรรมให้กับบุคลากรในสังกัดกระทรวงคมนาคมรับทราบ ยึดถือเป็นแนวทางปฏิบัติและนํามาปรับใช้ในการปฏิบัติงานให้บรรลุผลสําเร็จเกิดความร่วมมือร่วมใจของบุคลากรในหน่วยงาน รวมถึงการมีทัศนคติและความเข้าใจที่ถูกต้องเกี่ยวกับมาตรฐานทางจริยธรรม สอดคล้องกับกฎหมายและระเบียบที่เกี่ยวข้อง สามารถนําไปปรับใช้ในการปฏิบัติงาน เพื่อให้การขับเคลื่อนภารกิจของกระทรวงคมนาคมบรรลุเป้าหมายอย่างมีประสิทธิภาพ ประสิทธิผล และอยู่ในกรอบของคุณธรรม จริยธรรม ตามหลักธรรมาภิบาล ซึ่งจะก่อให้เกิดประโยชน์สูงสุดต่อประชาชนและประเทศชาติอย่างยั่งยืนต่อไป
รัฐบาลไทย-ข่าวทำเนียบรัฐบาล-PM meets with JBIC governor to discuss cooperation in infrastructure development
วันศุกร์ที่ 20 พฤษภาคม 2565
PM meets with JBIC governor to discuss cooperation in infrastructure development
PM meets with JBIC governor to discuss cooperation in infrastructure development
May 19, 2022, at 15.30 hrs, at the Purple Room, Thai Khu Fah Building, Government House, Mr. Tadashi Maeda, Governor of Japan’s Bank of International Cooperation (JBIC), paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister expressed pleasure to meet with JBIC Governor once again after their last meeting in 2019. Japan has ranked as the nation with biggest investment in Thailand and the EEC. As this year marks the 135th anniversary of the diplomatic relations between the two countries, the Prime Minister is pleased with the successful visit of the Japanese Prime Minister at the beginning of this month. The two Prime Ministers had a chance to discuss elevation of Thailand-Japan strategic partnership, and agreed on promoting comprehensive economic cooperation.
JBIC Governor also expressed pleasure to meet with the Prime Minister. Thailand and Japan, through JBIC, have continued to forge close cooperation, especially under the ACMECS framework. Priority has been made on the development of infrastructure in the Eastern Economic Corridor (EEC). He also hoped that the two sides discuss in detail the financial model for the EEC investment, and noted the Prime Minister’s impending visit to Japan to attend the 27th International Conference on the Future of Asia (Nikkei Forum), which could be a good opportunity for further discussion on cooperation between the two countries for mutual interest.
The Prime Minister thanked JBIC for financing the high-speed rail project linking the three airports, and affirmed Thailand’s adherence to the international principle of transparency, sustainability, inclusiveness, economic feasibility, and law enforcement. The country welcomes more of the Japanese investments in infrastructure development, i.e., Bangkok-Chiang Mai high-speed railroad, and EEC infrastructure development. JBIC Governor committed to promote Japanese investment in Thailand, especially in railway car body and signaling system manufacturing.
The Prime Minister took the opportunity to thank JBIC for supporting investment of Japanese hi-tech and innovative firms in Thailand. He also mentioned the country’s BCG economic model and the Thai Government’s intent to promote human resource development. The Government is pleased with Japan’s establishment of more KOSEN Institutes in Thailand. JBIC Governor commended the Prime Minister’s role on the environment issue, and affirmed JBIC’s readiness to work together with the Thai Government on environmental-friendly energy development.
รัฐบาลไทย-ข่าวทำเนียบรัฐบาล-กสร.เตือนนายจ้าง หยุดการสูญเสียจากการทำงานในที่อับอากาศ แนะปฏิบัติตามกฎหมายความปลอดภัยในการทำงานเกี่ยวกับที่อับอากาศ
วันจันทร์ที่ 25 เมษายน 2565
กสร.เตือนนายจ้าง หยุดการสูญเสียจากการทํางานในที่อับอากาศ แนะปฏิบัติตามกฎหมายความปลอดภัยในการทํางานเกี่ยวกับที่อับอากาศ
กรมสวัสดิการและคุ้มครองแรงงาน ห่วงความปลอดภัยและสุขภาพอนามัยของลูกจ้างที่ทํางานในที่อับอากาศ เตือนนายจ้าง และลูกจ้างปฏิบัติตามกฎหมายด้านความปลอดภัยในการทํางานเกี่ยวกับที่อับอากาศอย่างเคร่งครัด เพื่อป้องกันไม่ให้เกิดความสูญเสียต่อชีวิตและทรัพย์สินทั
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)เปิดเผยว่า จากกรณีที่ยังคงมีข่าวเหตุการณ์ลูกจ้างเสียชีวิตจากการทํางานในที่อับอากาศนายสุชาติ ชมกลิ่น รัฐมนตรีว่าการกระทรวงแรงงานจึงมีความห่วงใยในความปลอดภัยและสุขภาพอนามัยของลูกจ้างเนื่องจากการทํางานเกี่ยวกับที่อับอากาศเป็นพื้นที่ที่มีทางเข้าออกจํากัด และมีการระบายอากาศที่ไม่เพียงพอ ซึ่งอาจจะส่งผลทําให้ลูกจ้างได้รับอันตรายจากการทํางาน กรมสวัสดิการและคุ้มครองแรงงานจึงขอให้นายจ้าง และลูกจ้างปฏิบัติตามพระราชบัญญัติความปลอดภัยอาชีวอนามัยและสภาพแวดล้อมในการทํางาน พ.ศ.2554 รวมทั้งกฎกระทรวงกําหนดมาตรฐานในการบริหารจัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับที่อับอากาศ พ.ศ. 2562 อย่างเคร่งครัด เนื่องจากกฎหมายดังกล่าว ได้กําหนดมาตรการเพื่อให้เกิดความปลอดภัยไว้อย่างชัดเจน เช่น กําหนดให้นายจ้างจะต้องจัดให้มีการประเมินสภาพอันตรายในที่อับอากาศ กําหนดให้นายจ้างจัดให้มีอุปกรณ์คุ้มครองความปลอดภัยส่วนบุคคล อุปกรณ์ช่วยเหลือ และช่วยชีวิตที่เหมาะสมกับลักษณะงาน กําหนดให้ลูกจ้างที่ทํางานเกี่ยวกับที่อับอากาศต้องได้รับการอบรมตามที่กฎหมายกําหนด เป็นต้น
อธิบดี กสร.กล่าวเพิ่มเติมว่าอุบัติเหตุจากการทํางานในที่อับอากาศนั้น สามารถป้องกันได้หากทุกฝ่ายตระหนักและคํานึงถึงความปลอดภัยในการทํางาน จึงขอเตือนไปยังนายจ้าง และลูกจ้างให้ปฏิบัติตามกฎหมายเพื่อป้องกันไม่ให้เกิดความสูญเสียต่อชีวิตและทรัพย์สินทั้งของลูกจ้างและนายจ้าง หากมีข้อสงสัยเกี่ยวกับการปฏิบัติตามกฎหมายความปลอดภัยในการทํางานสอบถามได้ที่ กองความปลอดภัยแรงงาน โทรศัพท์ 0 2448 9128-39 ศูนย์ความปลอดภัยในการทํางานเขต 1-12 สํานักงานสวัสดิการและคุ้มครองแรงงานกรุงเทพมหานครพื้นที่ 1-10 สํานักงานสวัสดิการและคุ้มครองแรงงานจังหวัด หรือที่โทรศัพท์สายด่วน 1506 กด 3และ 1546
รัฐบาลไทย-ข่าวทำเนียบรัฐบาล-รมว.สุชาติ หารือ รมว.แรงงานสิงคโปร์ พัฒนาการจัดหางานให้มีประสิทธิภาพ
วันพฤหัสบดีที่ 5 พฤษภาคม 2565
รมว.สุชาติ หารือ รมว.แรงงานสิงคโปร์ พัฒนาการจัดหางานให้มีประสิทธิภาพ
...
เมื่อวันที่ 5 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายบุญสงค์ ทัพชัยยุทธ์ เลขาธิการสํานักงานประกันสังคม เข้าเยี่ยมคารวะ Dr.Tan See Leng รัฐมนตรีว่าการกระทรวงแรงงานของสิงคโปร์ โอกาสนี้ได้หารือข้อราชการในประเด็นการดูแลแรงงานไทยในประเทศสิงคโปร์และศึกษาระบบการ Matching ตําแหน่งงานแก่นักศึกษาจบใหม่ให้สามารถเชื่อมโยงข้อมูลความต้องการของนายจ้าง เพื่อนํารูปแบบดังกล่าวไปปรับปรุงเพิ่มประสิทธิภาพระบบการจ้างงานในประเทศไทยให้มีประสิทธิภาพมากยิ่งขึ้น ณ กระทรวงแรงงานสิงคโปร์
นายสุชาติ กล่าวว่า กระทรวงแรงงาน ขอขอบคุณท่านรัฐมนตรีว่าการกระทรวงแรงงานของสิงคโปร์ที่ให้การดูแลแรงงานไทยที่เข้ามาทํางานในประเทศสิงคโปร์ทุกคนเป็นอย่างดี โดยเฉพาะในช่วงสถานการณ์การแพร่ระบาดของโควิด-19 ที่ผ่านมาที่ได้ดูแลเรื่องการฉีดวัคซีน ความเป็นอยู่และสวัสดิการต่าง ๆ ตามมาตรฐานสากลนอกจากนี้ ยังหารือถึงการบริหารจัดการระบบการจ้างงาน การ Matching ตําแหน่งงานให้แก่นักศึกษาจบใหม่เพื่อให้สามารถหางานทําได้และเชื่อมโยงข้อมูลตอบสนองความต้องการของนายจ้างอย่างมีประสิทธิภาพ ตลอดจนการรับแรงงานไทยเข้ามาทํางานในประเทศสิงคโปร์ ซึ่งปัจจุบันประเทศไทยมีแรงงานไทยที่เข้ามาทํางานกว่า 10,000 คน ผ่านกรมการจัดหางานเป็นผู้จัดส่ง 1,827 คน
นายสุชาติ กล่าวต่อว่า ในปี 2565 นายจ้างและสถานประกอบการในประเทศสิงคโปร์มีความต้องการจ้างแรงงานไทยใน 3 สาขา ได้แก่ ภาคอุตสาหกรรมก่อสร้าง ช่างอู่ต่อเรือ และช่างเชื่อมฝีมือ เนื่องจากแรงงานไทยได้รับการชื่นชมในเรื่องทักษะฝีมือการทํางานขั้นสูง ซึ่งเป็นที่ไว้วางใจและพึงพอใจของนายจ้างสิงคโปร์
ซึ่งสอดคล้องกับนโยบายรัฐบาลที่ให้ความสําคัญกับยุทธศาสตร์ชาติด้านการพัฒนาและเสริมสร้างศักยภาพทรัพยากรมนุษย์ที่มีเป้าหมายพัฒนาคนในทุกมิติ
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า ปัจจุบันกระทรวงแรงงานได้ยกระดับบริการจัดหางานออนไลน์ผ่านแพลตฟอร์มไทยมีงานทํา เพื่อเชื่อมโยงข้อมูลให้เป็นระบบเดียวกัน จุดเด่นของแพลตฟอร์มไทยมีงานทําสามารถรวบรวมตําแหน่งงานว่างจากเครือข่ายของบริษัทจัดหางานและของภาครัฐ การนําระบบ AI มาช่วยวิเคราะห์ข้อมูลจับคู่ (Matching) ตําแหน่งงาน การให้บริการแบบ Single Window ของหน่วยงานภาคี การให้บริการจัดหางานผ่านแอปพลิเคชันไทยมีงานทํา การรวมบริการภาครัฐอิเล็กทรอนิกส์ไว้ที่จุดเดียว การติดตามผลการมีงานทํา ข้อมูลการให้บริการมีการจัดเก็บอย่างเป็นระบบติดตามการเปลี่ยนแปลงได้แบบ Real-time พร้อมรวบรวมหลักสูตรพัฒนาทักษะของหน่วยงานต่าง ๆ เพื่อช่วยให้คนหางานมีคุณสมบัติเหมาะสมกับตําแหน่งงานและมีระดับรายได้เพิ่มขึ้น
รัฐบาลไทย-ข่าวทำเนียบรัฐบาล-สปสช. เพิ่มสิทธิตรวจรักษาภาวะหลอดเลือดอุดตันหลังฉีดวัคซีนโควิด-19
วันจันทร์ที่ 28 มิถุนายน 2564
สปสช. เพิ่มสิทธิตรวจรักษาภาวะหลอดเลือดอุดตันหลังฉีดวัคซีนโควิด-19
วันศุกร์ที่ 18 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเพิ่มสิทธิประโยชน์ในการตรวจรักษาภาวะเกล็ดเลือดต่ําที่มีอาการหลอดเลือดอุดตันร่วมด้วย หรือ ภาวะ VITT ที่อาจเกิดขึ้นหลังฉีดวัคซีนบางชนิด เช่น แอสตราเซนเนกา และจอห์นสันแอนด์จอห์นสัน เพราะถึงแม้จะมีโอกาสเกิดขึ้นน้อย แต่อาจสร้างความกังวลใจให้แก่ประชาชน โดยผู้ที่ได้รับวัคซีนไปแล้ว 4 – 30 วันแรก หากมีอาการปวดศีรษะ ปวดท้อง หรือปวดหลังรุนแรง ตามัว แขนขาชา เหนื่อยหอบ ปากเบี้ยว พูดไม่ชัด หายใจลําบากหรือติดขัด หรือเจ็บแน่นหน้าอก ซึ่งเป็นอาการบ่งชี้ว่าอาจมีหลอดเลือดอุดตัน ให้รีบเข้ารับการตรวจรักษาทันที โดยสํานักงานหลักประกันสุขภาพแห่งชาติจะสนับสนุนค่าใช้จ่ายให้ตามหลักเกณฑ์ที่กําหนด
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-สมเด็จพระเจ้าลูกเธอ เจ้าฟ้าพัชรกิติยาภาฯ พระราชทานของขวัญปีใหม่ 2565 แก่คณะรัฐมนตรี
วันอังคารที่ 28 ธันวาคม 2564
สมเด็จพระเจ้าลูกเธอ เจ้าฟ้าพัชรกิติยาภาฯ พระราชทานของขวัญปีใหม่ 2565 แก่คณะรัฐมนตรี
สมเด็จพระเจ้าลูกเธอ เจ้าฟ้าพัชรกิติยาภาฯ พระราชทานของขวัญปีใหม่ 2565 แก่คณะรัฐมนตรี
สมเด็จพระเจ้าลูกเธอ เจ้าฟ้าพัชรกิติยาภาฯ พระราชทานของขวัญปีใหม่ 2565 แก่คณะรัฐมนตรี
วันนี้ (28 ธ.ค.) เวลา 09.00 น. สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา พระราชทานของขวัญ และ ส.ค.ส. เนื่องในวันขึ้นปีใหม่ พุทธศักราช 2565 แก่คณะรัฐมนตรี นําโดย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยโอกาสนี้ นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) ได้เข้ารับพระราชทานของขวัญปีใหม่ด้วย ณ ห้องสีงาช้าง ตึกไทยคู่ฟ้า ทําเนียบรัฐบาล
รัฐบาลไทย-ข่าวทำเนียบรัฐบาล-3 ก.ย. 64 กรมบัญชีกลางจ่ายเงินสงเคราะห์เพื่อการยังชีพตกเบิกผู้สูงอายุ 60 ปีขึ้นไป ที่ถือบัตรสวัสดิการแห่งรัฐ
วันพุธที่ 1 กันยายน 2564
3 ก.ย. 64 กรมบัญชีกลางจ่ายเงินสงเคราะห์เพื่อการยังชีพตกเบิกผู้สูงอายุ 60 ปีขึ้นไป ที่ถือบัตรสวัสดิการแห่งรัฐ
คณะกรรมการผู้สูงอายุแห่งชาติมีมติเมื่อวันที่ 30 ก.ค.2564 เห็นชอบจ่ายเงินสงเคราะห์เพื่อยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐจากกองทุนผู้สูงอายุ โดยกรมบัญชีกลางทําหน้าที่จ่ายเงินเข้าบัตรสวัสดิการแห่งรัฐ
นางแก้วกาญจน์ วสุพรพงศ์ รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า เนื่องจากคณะกรรมการผู้สูงอายุแห่งชาติ มีมติเมื่อวันที่ 30 กรกฎาคม 2564 เห็นชอบการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิในโครงการลงทะเบียนเพื่อสวัสดิการแห่งรัฐจากกองทุนผู้สูงอายุ โดยกรมบัญชีกลางทําหน้าที่ในการจ่ายเงินเข้าบัตรสวัสดิการแห่งรัฐของผู้มีสิทธิ ตามอัตราการจ่ายเดิม (ผู้สูงอายุที่มีรายได้ไม่เกิน 30,000 บาทต่อปี จะได้รับความช่วยเหลือ 100 บาทต่อเดือน และผู้สูงอายุที่มีรายได้เกิน 30,000 บาทต่อปี แต่ไม่เกิน 100,000 บาทต่อปี จะได้รับความช่วยเหลือ 50 บาทต่อเดือน) ซึ่งจะจ่ายย้อนหลัง ดังนี้
- ปีงบบประมาณ พ.ศ. 2563 จ่าย 4 เดือน (มิถุนายน - กันยายน 2563)
- ปีงบประมาณ พ.ศ. 2564 จ่าย 6 เดือน แบบเดือนเว้นเดือน (ตุลาคม และธันวาคม 2563 กุมภาพันธ์ เมษายน มิถุนายน และสิงหาคม 2564)
“สําหรับเงื่อนไขของผู้มีสิทธิ จะต้องเป็นผู้ถือบัตรสวัสดิการแห่งรัฐที่มีอายุครบ 60 ปีขึ้นไป ก่อนเดือนที่ได้รับสิทธิเงินสงเคราะห์ฯ โดยกรมบัญชีกลางจะจ่ายเงินเข้ากระเป๋าเงินอิเล็กทรอนิกส์ (e-Money) ในบัตรสวัสดิการแห่งรัฐของผู้มีสิทธิ ในวันที่ 3 กันยายน 2564 ซึ่งวงเงินดังกล่าว สามารถใช้ชําระค่าสินค้าหรือบริการผ่านเครื่องรับชําระเงินอิเล็กทรอนิกส์ (เครื่อง EDC) หรือแอปพลิเคชั่น “ถุงเงินประชารัฐ” ที่ร้านธงฟ้าราคาประหยัดพัฒนาเศรษฐกิจท้องถิ่น หรือร้านค้าประชารัฐของกองทุนหมู่บ้านและชุมชนเมือง รวมทั้งสามารถถอนเป็นเงินสดได้ที่ตู้ ATM ของ บมจ. ธนาคารกรุงไทย หรือสาขาของ บมจ.ธนาคารกรุงไทย ทั้งนี้ หากมีข้อสงสัยสามารถสอบถามรายละเอียดเพิ่มเติมได้ที่ Call Center กรมบัญชีกลาง 02 270 6400 หรือ Call Center บัตรสวัสดิการแห่งรัฐ 02 109 2345 ในวัน เวลาราชการ” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-"สั่งทหารตำรวจ เตรียมปรับการสนับสนุนมาตรการเชิงรุกควบคุมโรค และรับกับสถานการณ์ชายแดนหลังฤดูฝน"
วันจันทร์ที่ 13 กันยายน 2564
"สั่งทหารตํารวจ เตรียมปรับการสนับสนุนมาตรการเชิงรุกควบคุมโรค และรับกับสถานการณ์ชายแดนหลังฤดูฝน"
พล.ท.คงชีพ ตันตระวาณิชย์ โฆษก กห. เปิดเผยว่า พล.อ.ชัยชาญ ช้างมงคล รมช.กห.และ พล.อ.ณัฐ อินทรเจริญ ปล.กห. ประชุมติดตามการสนับสนุนรัฐบาลแก้ปัญหาวิกฤตโควิด 19
ร่วมกับ กอ.รมน. นขต.กห. เหล่าทัพ และ ตร. ผ่านระบบ VTC ณ ศาลาว่าการกลาโหม
ภาพรวมยังปรากฎการลักลอบเข้าเมืองผิดกฎหมายตามชายแดนอย่างต่อเนื่อง จากปัญหาเศรษฐกิจประเทศเพื่อนบ้านและความต้องการแรงงานเถื่อนของผู้ประกอบการภายในประเทศ โดยฝ่ายความมั่นคง ทหารตํารวจ ยังคงตรวจพบและจับกุมผู้ลักลอบเข้าเมืองตามชายแดนและพื้นที่ชั้นในได้ต่อเนื่อง รอบ 6 เดือนที่ผ่านมา สามารถจับกุมผู้กระทําผิดได้เฉลี่ยเดือนละกว่า 4,500 ราย โดยตั้งแต่ 1- 9 ก.ย.64 จับกุมได้ 2,182 ราย ส่วนใหญ่พบชาวกัมพูชาและลาวมากขึ้น
การสนับสนุนป้องกันและควบคุมโรค ฝ่ายความมั่นคง ยังคงบังคับใช้กฎหมายควบคู่กับขอความร่วมมือประชาชน ร่วมปฏิบัติตามมาตรการควบคุมโรคที่ ศบค.กําหนดในการควบคุมการเคลื่อนย้ายและรวมกลุ่มคนจํานวนมาก ทั้งการตั้งจุดตรวจตามเส้นทางและการตรวจเชิงรุกตามชุมชน โดยยังพบความเสี่ยงการรวมกลุ่มดื่มสุรา มั่วสุมเสพยาและเล่นการพนันต่อเนื่อง
สําหรับสถานการณ์การแพร่ระบาดของโรค ที่พบปริมาณผู้ติดเชื้อลดลงและผู้ป่วยหายกลับบ้านมากขึ้น ส่งผลให้ รพ.หลักและ รพ.สนามของทุกเหล่าทัพ 38 แห่ง 7,578 เตียงมีความคล่องตัวมากขึ้น โดยเริ่มมีเตียงว่างพอสําหรับผู้ป่วยในระดับต่างๆมากขึ้น สําหรับ รพ.สนามศูนย์คัดกรองในพื้นที่สโมสรของทุกเหล่าทัพและ ตร.ยังคงเปิดบริการตรวจคัดกรองและรักษาประชาชน ขณะเดียวกันในพื้นที่จว.สีแดงเข้ม ทุกเหล่าทัพ ยังคงสนับสนุนจัดตั้งจุดบริการดูแลประชาชนในชุมชนและจัดสร้างพื้นที่แยกกักตัวในชุมชน ( CI ) จํานวน 51 แห่ง รวม 3,178 เตียงในหน่วยทหาร และสนับสนุนดูแลแยกกักที่บ้าน ( HI )ในการดูแลผู้ป่วยในชุมชนและผู้ป่วยตามบ้าน โดยจัดชุดจักรยานบรรทุกสิ่งของและยา กระจายเข้าไปแจกจ่ายตามบ้านกว่า 1,200 ครอบครัว ในพื้นที่ กทม. 27 เขต นอกจากนั้นยังคงหมุนเวียนกําลังพลต่อเนื่องกว่า 1 แสนราย ร่วมบริจาคโลหิตให้สถานพยาบาลและสภากาชาดไทยแล้ว กว่า 47.5 ล้านลิตร ในการช่วยเหลือผู้ป่วยฉุกเฉิน
พล.อ.ชัยชาญ’ รมช.กห. ย้ําว่า พล.อ.ประยุทธ์ จันทร์โอชา นรม.และรมว.กห.ได้แสดงความขอบคุณฝ่ายความมั่นคง ทหารและตํารวจ ที่สนับสนุนการแก้ปัญหาวิกฤตการแพร่ระบาดของโรคอย่างแข็งขันที่ผ่านมา พร้อมกําชับนโยบาย นรม.และ รมว.กห.ให้ กอ.รมน. รวมทั้งทุกเหล่าทัพและตํารวจ ยังคงติดตามเฝ้าระวังสถานการณ์และไม่ประมาทในการทําหน้าที่
พร้อมทั้งให้เตรียมปรับการสนับสนุนตามมาตรการควบคุมโรคเชิงรุกของ ศบค.ที่กําหนด และให้ประสานเตรียมวางแผนสนับสนุน สธ.เมื่อมีการปรับใช้กฎหมายปกติในการควบคุมโรค หากยกเลิกกฏหมายพิเศษควบคุมโรคปัจจุบัน เมื่อสถานการณ์ดีขึ้น ขณะเดียวกันยังให้คงความเข้มติดตามเฝ้าระวังสถานการณ์ชายแดนที่ยังมีการลักลอบเข้าเมืองจากประเทศเพื่อนบ้านอย่างต่อเนื่อง ในสถานการณ์ที่ยังมีการแพร่ระบาดรุนแรงในภูมิภาค โดยเฉพาะเตรียมรับกับสถานการณ์ชายแดนด้านประเทศเมียนมา ที่อาจมีความซับซ้อนมากขึ้นเมื่อสิ้นฤดูฝน
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 21 ธันวาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันอังคารที่ 21 ธันวาคม 2564
ประกาศ ขสมก. ประจําวันที่ 21 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 21 ธันวาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานขับรถโดยสารธรรมดา สาย 23 เพศชาย อายุ 45 ปี
รัฐบาลไทย-ข่าวทำเนียบรัฐบาล-โฆษกรัฐบาลสวน “ก้าวไกล” รัฐบาลไม่ขอเสียเวลากับเด็กงอแง แจง รมต.แต่ละท่านมีภารกิจชัดเจน ประชาชนในพื้นที่รู้ดี เพราะรัฐบาลยึดประชาชนเป็นหลัก
วันพุธที่ 20 เมษายน 2565
โฆษกรัฐบาลสวน “ก้าวไกล” รัฐบาลไม่ขอเสียเวลากับเด็กงอแง แจง รมต.แต่ละท่านมีภารกิจชัดเจน ประชาชนในพื้นที่รู้ดี เพราะรัฐบาลยึดประชาชนเป็นหลัก
โฆษกรัฐบาลสวน “ก้าวไกล” รัฐบาลไม่ขอเสียเวลากับเด็กงอแง แจง รมต.แต่ละท่านมีภารกิจชัดเจน ประชาชนในพื้นที่รู้ดี เพราะรัฐบาลยึดประชาชนเป็นหลัก ย้อนใครกันแน่ไม่สนความเดือดร้อนชาวบ้าน ถึงขนาดเล่นเกมล่มสภาฯ ก็เอา
วันที่ 20 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่นายณัฐชา บุญไชยอินสวัสดิ์ โฆษกพรรคก้าวไกล ระบุว่า ขณะนี้รัฐมนตรีไม่มีใจทํางานแล้ว ครม.เงียบเหงา ส่งสัญญาณอยากยุบสภาฯ ก่อนอภิปรายไม่ไว้วางใจว่า เมื่อแผนโหมโรงศึกซักฟอกพังไม่เป็นท่า เพราะประชาชนรู้ทันว่าแค่ปาหี่ ไม่ได้มีข้อมูลอะไรใหม่อย่างที่ฝอยรายวัน ก็หันมาเสี้ยมให้พรรคร่วมรัฐบาลแตกคอกันเอง แต่เมื่อเสี้ยมแล้วก็ยังไม่สําเร็จ จึงจิตตก ถึงขนาดมโนขึ้นเองก็เอา บ่งบอกถึงคุณภาพการอภิปรายไม่ไว้วางใจของฝ่ายค้านในครั้งนี้ได้เป็นอย่างดี ทั้งนี้ รัฐมนตรีแต่ละท่านมีภารกิจต่าง ๆ มากมายในการช่วยเหลือประชาชน ไม่ได้ว่างเหมือนฝ่ายค้าน ที่วัน ๆ งานในสภาฯ ไม่ทําออกมามโนรายวัน อย่างไรก็ตาม รัฐบาลเน้นการช่วยเหลือประชาชนที่กําลังได้รับความเดือดร้อนก่อนเป็นอับดับแรก คงไม่มีเวลาไปเล่นเกมเด็กงอแงของฝ่ายค้านให้เสียเวลา
“รัฐมนตรีแต่ละท่านมีภารกิจในการให้ความช่วยเหลือประชาชนต่างกรรมต่างวาระกันไป ซึ่งพรรคก้าวไกลไม่ทราบเพราะไม่ได้อยู่ใน ครม. แต่ประชาชนในพื้นที่ทราบดี รัฐบาลไม่เคยคิดทํางานแบบฝ่ายค้าน ที่ถึงขนาดล่มสภาฯ ก็เอา ทั้ง ๆ ที่รู้ว่ามีกฎหมายสําคัญต่อประชาชนรอคิวอยู่ แต่ก็ไม่สนใจ จ้องแต่จะเล่นเกมการเมืองลูกเดียว เข้าใจว่าสถานการณ์แบบนี้คงทําให้ฝ่ายค้านใจคอไม่ดี กลัวจะถูกประชาชนทิ้งวันไหนก็ไม่รู้ เพราะวัน ๆ ไม่เคยคิดทําอะไรเพื่อประชาชน นอกจากเพื่อพรรคพวกตัวเอง ทั้งนี้ หากยังไม่เปลี่ยนวิธีการทํางาน พฤติกรรมของฝ่ายค้านโดยเฉพาะพรรรคก้าวไกล ยังถูกนํามาประจานสู่สาธารณะแบบนี้อยู่เรื่อย ๆ ดีไม่ดีการเลือกตั้งครั้งหน้า หลายคนอาจจะหมดอนาคตการเมืองไปเสียเองก็เป็นได้” นายธนกร กล่าว
รัฐบาลไทย-ข่าวทำเนียบรัฐบาล-เคลียร์จบพร้อมฉลองตรุษจีนปีนี้ ! ดีเดย์ 26 ม.ค.เปิดเดินรถไฟสายจีน-ลาวเที่ยวปฐมฤกษ์ ส่งออกสินค้าเกษตรไทยไปจีน
วันเสาร์ที่ 22 มกราคม 2565
เคลียร์จบพร้อมฉลองตรุษจีนปีนี้ ! ดีเดย์ 26 ม.ค.เปิดเดินรถไฟสายจีน-ลาวเที่ยวปฐมฤกษ์ ส่งออกสินค้าเกษตรไทยไปจีน
เคลียร์จบพร้อมฉลองตรุษจีนปีนี้ ! ดีเดย์ 26 ม.ค.เปิดเดินรถไฟสายจีน-ลาวเที่ยวปฐมฤกษ์ ส่งออกสินค้าเกษตรไทยไปจีน
“อลงกรณ์” หารือทูตลาวขยายความร่วมมือขนส่งผลไม้รถไฟสายจีน-ลาว พร้อมประชุมสมาคมผลไม้ภาคตะวันออกเร่งเครื่องรับมือผลไม้ฤดูกาลผลิตปี 2565
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะทํางานจัดทําแผนแก้ไขปัญหาผลไม้เศรษฐกิจล่วงหน้าทั้งระบบเปิดเผยวันนี้(22ม.ค.)ว่าในวันที่26มกราคมนี้ขบวนรถขนส่งสินค้าจากสถานีเวียงจันทน์ใต้จะออกเดินบนเส้นทางรถไฟจีน-ลาวเข้าจีนที่ด่านรถไฟโมฮ่านในตอนใต้ของมณฑลยูนนานสู่มหานครฉงชิ่งในภาคตะวันตกของจีนโดยใช้เวลาประมาณ3 - 4วันเร็วกว่าการขนส่งทางเรือถึง4เท่าตัวนับเป็นขบวนรถสินค้าปฐมฤกษ์ที่ขนส่งสินค้าเกษตรของไทยไปยังประเทศจีนผ่านสปป.ลาวเป็นครั้งแรกตั้งแต่เปิดเส้นทางรถไฟสายจีน-ลาวอย่างเป็นทางการเมื่อวันที่3ธันวาคมที่ผ่านมาโดยสินค้าเกษตรล็อตแรกเป็นข้าวเหนียวหัก20ตู้น้ําหนัก500ตันจากบริษัทกล้าทิพย์ที่จังหวัดหนองบัวลําพู
นายอลงกรณ์กล่าวว่าก่อนหน้านี้มีรายงานจากหน่วยงานต่างประเทศคลาดเคลื่อนว่าได้มีการขนส่งไปฉงชิ่งแล้วเมื่อวันที่20มกราคมแต่เมื่อตนตรวจสอบย้อนกลับในวันเดียวกันทราบว่าข้าวล็อตดังกล่าวได้ส่งออกจากประเทศไทยผ่านด่านหนองคายไปฝั่งสปป.ลาวที่ท่าบกท่านาแล้งแล้วแต่ยังไม่ได้ส่งไปถึงมหานครฉงชิ่งเพราะต้องรอเคลียร์พิธีการทางศุลกากรและไฟเขียวจากกระทรวงกสิกรรมที่นครเวียงจันทน์จึงได้ประสานกับนายด่านตรวจพืชหนองคายผู้ส่งออกบริษัทชิ้ปปิ้งและบริษัทผู้ให้บริการโลจิสติกส์ของไทยและจีนจนทราบปัญหาจึงติดต่อให้คุณจันทรสิทธิชัยประธานเจ้าหน้าที่บริหารของบริษัทเวียงจันทน์โลจิสติกส์ปาร์คและท่าบกท่านาแล้งช่วยสนับสนุนจนเรียบร้อยและได้รับแจ้งว่าจะเคลื่อนย้ายตู้สินค้าไปสถานีเวียงจันทน์ใต้ในวันจันทร์ที่จะถึงนี้ก่อนจะยกขึ้นแคร่รถไฟเพื่อพร้อมในการเดินทางในวันพุธที่26มกราคมนี้
“ในเย็นวันนี้ผมจะหารือกับท่านเอกอัครราชทูตลาวประจําประเทศไทยเกี่ยวกับความร่วมมือระหว่างไทย-ลาวเรื่องการขนส่งสินค้าผ่านแดนจากไทยไปจีนบนเส้นทางรถไฟสายจีน-ลาวเพื่อความพร้อมสําหรับการขนส่งสินค้าเกษตรอื่นๆโดยเฉพาะผลไม้ที่ใกล้จะถึงฤดูกาลผลิตปี2565เริ่มตั้งแต่เดือนมีนาคมนี้นอกจากนี้จะมีการประชุมทางไกลกับสมาคมผลไม้และสมาคมล้งกับส่วนราชการที่เกี่ยวข้องในภาคตะวันออกในบ่ายวันนี้(22ม.ค.)อีกด้วย”นายอลงกรณ์กล่าว
นายอลงกรณ์ยังกล่าวต่อไปว่าก่อนหน้านี้ดร.เฉลิมชัยศรีอ่อนรัฐมนตรีว่าการกระทรวงเกษตรฯได้ประสานกับทางการลาวและเอกอัครราชทูตจีนประจําประเทศไทยเพื่อแก้ไขปัญหาด่านส่งออกติดขัดจากปัญหาโควิด19อย่างต่อเนื่องมาโดยตลอดนับแต่เกิดปัญหาตั้งแต่เดือนกรกฎาคมปีที่แล้วและปลายเดือนนี้จะมีการประชุมร่วมระหว่างกระทรวงเกษตรไทย-จีนโดยฝ่ายไทยเป็นเจ้าภาพ
รัฐบาลไทย-ข่าวทำเนียบรัฐบาล-กรมส่งเสริมการค้าระหว่างประเทศ ชี้แจงข้อสงสัยการจัดงานแสดงสินค้าไลฟ์สไตล์และแฟชั่น“The Marche by STYLE Bangkok”
วันอังคารที่ 12 ตุลาคม 2564
กรมส่งเสริมการค้าระหว่างประเทศ ชี้แจงข้อสงสัยการจัดงานแสดงสินค้าไลฟ์สไตล์และแฟชั่น“The Marche by STYLE Bangkok”
กรมส่งเสริมการค้าระหว่างประเทศ ระบุ การจัดงาน The Marche by STYLE Bangkok  เป็นกิจกรรมส่งเสริมการตลาดสินค้าในลักษณะการออกร้านขายของในห้าง ไม่ใช่การจัดงานแสดงสินค้า และมีการขออนุญาตเขตปทุมวัน ตามประกาศ กทม.เรียบร้อย
วันที่ 12 ตุลาคม 2564 นายภูสิต รัตนกุล เสรีเริงฤทธิ์ อธิบดีกรมส่งเสริมการค้าระหว่างประเทศ ชี้แจง ดังนี้
1) การจัดงาน The Marche by STYLE Bangkok เป็นกิจกรรมส่งเสริมการตลาดสินค้าไลฟ์สไตล์และแฟชั่นในลักษณะการออกร้านขายของในห้าง ไม่ใช่การจัดงานแสดงสินค้า มีวัตถุประสงค์เพื่อช่วยเหลือ ผู้ประกอบการ SMEs ให้สามารถขายสินค้าได้ทั้งในประเทศ และต่างประเทศ โดยมีการจัด Online Business Matching (OBM) ซึ่งเป็นการจัดทดแทนงานแสดงสินค้า STYLE Bangkok 2021 ที่ไม่สามารถจัดได้ตามปกติเนื่องจากสถานการณ์โควิด 19
2) งาน The Marche ได้รับอนุญาต เป็นหนังสือจากเขตปทุมวัน (นส.ลว. 29 กย.64 ) ให้จัดงานได้ เนื่องจากเขตพิจารณาเห็นว่า มีมาตรการป้องกันการแพร่ระบาดของโควิด ตามประกาศ กทม. ทั้งนี้ในวันพิธีเปิด ก่อนเริ่มงานช่วงเช้า มี จนท. จากเขตปทุมวัน ได้เข้ามาตรวจเช็คความเรียบร้อยด้วย ทั้งนี้ การทําหนังสือขออนุญาตเขต เป็นไปตามข้อกําหนดของ ศบค. ที่จะต้องขออนุญาตจัดงานล่วงหน้าผ่านเขตอันเป็นที่ตั้งของที่จัดงาน
3) The Marche ไม่ใช่งานแสดงสินค้าขนาดใหญ่ แต่เป็นลักษณะกิจกรรม การตลาดแบบขายของในห้าง จึงใช้คําว่า the Marche แปลว่า "ตลาด" โดยมีรูปแบบเหมือนกับที่ ห้างสรรพสินค้า เปิดบูธให้คนมาขายของ
4) โดยปกติงาน STYLE ที่เคยจัดที่อิมแพคเมืองทอง ทุกปีมีผู้ขายเข้าร่วมงานมากกว่า 2,000 คูหา ในขณะที่การจัดงาน The Marche by STYLE Bangkok ระหว่าง 6-10 ตค ที่เซ็นทรัลเวิลด์ ครั้งนี้ มีผู้ขายเพียง 120 คูหา (เพียงประมาณ 5% ของงานปกติ) และจัดคูหากระจายกันอยู่ในพื้นที่หลายๆโซนของห้างเซ็นทรัลเวิลด์ ไม่ได้กระจุกตัวอยู่ในที่เดียว ทั้งนี้ ห้าง Central world ก็มีมาตรการคัดกรองผู้เข้าทํางานในพื้นที่ที่เข้มงวด โดยจนท. ที่เกี่ยวข้องและผู้ประกอบการทุกรายที่เข้าร่วม จะต้องแสดงผลตรวจ ATK ทุกคน ก่อนได้รับบัตรผ่านเข้าห้าง
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีลงนามบันทึกข้อตกลงความร่วมมือว่าด้วยเรื่อง “การฝึกอบรมภาคปฏิบัติของหลักสูตรนายช่างภาคพื้นดิน ในสถานประกอบการจริง” กับบริษัท การบินไทย จำกัด (มหาชน)
วันศุกร์ที่ 22 กรกฎาคม 2565
สถาบันการบินพลเรือน จัดพิธีลงนามบันทึกข้อตกลงความร่วมมือว่าด้วยเรื่อง  “การฝึกอบรมภาคปฏิบัติของหลักสูตรนายช่างภาคพื้นดิน ในสถานประกอบการจริง” กับบริษัท การบินไทย จํากัด (มหาชน)
...
สถาบันการบินพลเรือน (สบพ.) รัฐวิสาหกิจสังกัด กระทรวงคมนาคม จัดพิธีลงนามบันทึกข้อตกลงความร่วมมือว่าด้วยเรื่อง “การฝึกอบรมภาคปฏิบัติของหลักสูตรนายช่างภาคพื้นดิน ในสถานประกอบการจริง” กับบริษัท การบินไทย จํากัด (มหาชน) โดยมี นางสาวภัคณัฏฐ์ มากช่วย ผู้ว่าการสถาบันการบินพลเรือน และ นายสุวรรธนะ สีบุญเรือง ประธานเจ้าหน้าที่อาวุโส รักษาการแทน ประธานเจ้าหน้าที่บริหาร บริษัท การบินไทย จํากัด (มหาชน) เป็นผู้ร่วมลงนาม พร้อมด้วยนายเชิดพันธ์ โชติคุณ ประธานเจ้าหน้าที่สายช่าง บริษัท การบินไทย จํากัด (มหาชน) ร่วมเป็นสักขีพยาน และเรืออากาศโท ชิงชีพ บุรีรักษ์ กรรมการผู้แทน บริษัท การบินไทย จํากัด (มหาชน) ร่วมเป็นเกียรติในการลงนามครั้งนี้ด้วย เมื่อวันที่ 22 กรกฎาคม 2565 ณ สบพ. กรุงเทพฯ
การจัดพิธีลงนามครั้งนี้ เป็นการลงนามในบันทึกข้อตกลงร่วมมือว่าด้วยเรื่อง “การฝึกอบรมภาคปฏิบัติของหลักสูตรนายช่างภาคพื้นดิน ในสถานประกอบการจริง” โดยมีวัตถุประสงค์เพื่อร่วมกันผลิตบุคลากรช่างอากาศยานของไทยให้มีคุณภาพตรงตามความต้องการของอุตสาหกรรมการซ่อมบํารุงอากาศยาน และยกระดับมาตรฐานการฝึกอบรมการซ่อมบํารุงอากาศยานภาคปฏิบัติขั้นพื้นฐานในประเทศไทย พัฒนาทักษะการซ่อมบํารุงอากาศยานอย่างมีประสิทธิภาพ และเป็นปัจจุบันให้กับนักศึกษาสถาบันการบินพลเรือน โดยให้มีการฝึกอบรมในสถานประกอบการจริง รวมถึงพัฒนาศักยภาพของบุคลากรร่วมกันทั้งสองฝ่าย ได้แก่ ช่างอากาศยาน วิศวกรอากาศยาน และบุคลากรของสถานประกอบการ รวมทั้งบุคลากร ครูวิชาภาคพื้น และช่างของสถาบันการบินพลเรือน
นางสาวภัคณัฏฐ์ มากช่วย ผู้ว่าการสถาบันการบินพลเรือน กล่าวว่า ความร่วมมือในครั้งนี้ จะสามารถส่งเสริม และสนับสนุนการจัดหลักสูตรนายช่างภาคพื้นดิน รวมถึงการพัฒนาบุคลากร การจัดหาอุปกรณ์และครุภัณฑ์ประกอบที่สนับสนุนและส่งเสริมการดําเนินงานได้ตามมาตรฐานในฐานะที่สถาบันการบินพลเรือนได้รับการรับรองให้เป็นสถาบันฝึกอบรมนายช่างภาคพื้นดินจากสํานักงานการบินพลเรือนแห่งประเทศไทย โดยใช้ทรัพยากรร่วมกันของทั้งสองฝ่าย หรือ Synergy เพื่อส่งเสริมการดําเนินงานให้มีประสิทธิภาพ อันนําไปสู่การเกิดผลสัมฤทธิ์ พร้อมนําเทคโนโลยี และความเชี่ยวชาญของแต่ละหน่วยงานมาบูรณาการแลกเปลี่ยนเรียนรู้ทางด้านช่างอากาศยาน หรือสาขาอื่นที่เกี่ยวข้อง อันจะก่อให้เกิดประโยชน์สูงสุด และจะช่วยให้หลักสูตรที่ดําเนินการดังกล่าวมีมาตรฐาน เป็นที่ยอมรับทั้งในประเทศและต่างประเทศต่อไป
รัฐบาลไทย-ข่าวทำเนียบรัฐบาล-โฆษกฯ เผย นายกรัฐมนตรี ห่วงใยสถานการณ์ที่มีผู้ติดเชื้อเพิ่มสูงขึ้นอย่างต่อเนื่อง ฝากเตือนประชาชนให้ดูแลตนเองขั้นสูงสุด อย่าการ์ดตก
วันพุธที่ 23 กุมภาพันธ์ 2565
โฆษกฯ เผย นายกรัฐมนตรี ห่วงใยสถานการณ์ที่มีผู้ติดเชื้อเพิ่มสูงขึ้นอย่างต่อเนื่อง ฝากเตือนประชาชนให้ดูแลตนเองขั้นสูงสุด อย่าการ์ดตก
โฆษกฯ เผย นายกรัฐมนตรี ห่วงใยสถานการณ์ที่มีผู้ติดเชื้อเพิ่มสูงขึ้นอย่างต่อเนื่อง ฝากเตือนประชาชนให้ดูแลตนเองขั้นสูงสุด อย่าการ์ดตก สั่งขยายสายด่วน 1330 อีก 150 คู่สาย เพื่อส่งผู้ป่วยเข้าสู่ระบบการรักษา
วันที่ 23 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสถานการณ์โควิด-19 ที่มีผู้ติดเชื้อเพิ่มขึ้นอย่างต่อเนื่อง ฝากเตือนพี่น้องประชาชนให้ดูแลตนเองขั้นสูงสุด อย่าการ์ดตก กําชับกระทรวงสาธารณสุขและหน่วยงานที่เกี่ยวข้อง เร่งดําเนินการอย่างดีที่สุดเพื่อให้ผู้ติดเชื้อเข้าสู่ระบบการรักษาอย่างทั่วถึง ไม่ให้เกิดการตกค้าง ล่าสุด สปสช. ได้มีการขยายเพิ่มคู่สาย สายด่วน 1330 อีก 150 คู่สาย รวมเป็น 3,000 คู่สาย และได้เพิ่มช่องทางติดต่อผ่านไลน์ @NHSO เพื่อให้ผู้ป่วยกรอกข้อมูลและคอยเจ้าหน้าที่ติดต่อกลับ ภายใน 6 ชั่วโมง ทั้งนี้ เพื่อให้เพียงพอต่อการรับรองจํานวนผู้ติดเชื้อที่สูงขึ้น และเพื่อส่งต่อผู้ป่วยให้เข้าสู่ระบบการรักษาต่อไป นอกจากนี้ ยังได้กําชับให้ตรียมพร้อมโรงพยาบาลและจํานวนเตียงให้เพียงพอ เพื่อรองรับสถานการณ์ พร้อมให้บริหารจัดการระบบการรักษาทั้งระบบ HI/CI ให้เพียงพอต่อการรักษาพยาบาล
นายธนกร กล่าวว่า ขอความร่วมมือประชาชนทุกคนช่วยกันลดความเสี่ยงในการติดเชื้อให้ได้มากที่สุด ตามที่กระทรวงสาธารณสุขได้แจ้งเตือนภัยโควิดระดับ 4 ที่มีคําแนะนําให้งดไปสถานที่เสี่ยง งดการรวมกลุ่มสังสรรค์ เน้นทํางานที่บ้าน และชะลอการเดินทางข้ามพื้นที่ถ้าไม่จําเป็น เน้นย้ําให้ทุกจังหวัดทั่วประเทศปฏิบัติตามคําแนะนําและมาตราการอย่างเคร่งครัด ซึ่งจะสามารถควบคุม ป้องกัน และชะลอการระบาดของโรคได้
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 21,232 ราย ซึ่งเป็นยอดสูงที่สุดของปี 2565 จําแนกเป็น ผู้ป่วยจากในประเทศ 21,064 ราย ผู้ป่วยมาจากต่างประเทศ 168 รายผู้เสียชีวิตเพิ่มขึ้น 39 ราย ผู้ที่กําลังรักษาตัว 173,605 ราย และมียอดผู้ที่หายป่วยกลับบ้านแล้ว 16,662 ราย ทําให้มียอดผู้ป่วยยืนยันสะสมตั้งแต่ 1 ม.ค. 65 จํานวน 547,358 ราย จํานวนผู้ที่หายป่วยสะสมจํานวน 405,964 ราย ขณะที่อาการหนักใช้ท่อช่วยหายใจ 229 ราย ผู้ป่วยปอดอักเสบ 229 ราย โดยจังหวัดที่มีจํานวนผู้ติดเชื้อสูงสุด 10 อันดับ ได้แก่ กรุงเทพฯ ชลบุรี สมุทรปราการ นครศรีธรรมราช ภูเก็ต นนทบุรี นครราชสีมา สมุทรสาคร ระยอง สุพรรณบุรี และบุรีรัมย์
----------------------
รัฐบาลไทย-ข่าวทำเนียบรัฐบาล-โฆษกรัฐบาลซัด “เพื่อไทย” เร่งดีลพรรคเล็กหวังยืมมือล้มรัฐบาลในเวทีซักฟอก พิสูจน์ชัดฝ่ายค้านจนตรอก เชื่อซ้ำรอยเดิม เน้นวาทกรรมมากกว่าเนื้อหา สวน “จาตุรนต์” สู้ 2 แนวรบ ยิ่งเพิ่มปัญหา
วันจันทร์ที่ 2 พฤษภาคม 2565
โฆษกรัฐบาลซัด “เพื่อไทย” เร่งดีลพรรคเล็กหวังยืมมือล้มรัฐบาลในเวทีซักฟอก พิสูจน์ชัดฝ่ายค้านจนตรอก เชื่อซ้ํารอยเดิม เน้นวาทกรรมมากกว่าเนื้อหา สวน “จาตุรนต์” สู้ 2 แนวรบ ยิ่งเพิ่มปัญหา
โฆษกรัฐบาลซัด “เพื่อไทย” เร่งดีลพรรคเล็กหวังยืมมือล้มรัฐบาลในเวทีซักฟอก พิสูจน์ชัดฝ่ายค้านจนตรอก เชื่อซ้ํารอยเดิม เน้นวาทกรรมมากกว่าเนื้อหา สวน “จาตุรนต์” สู้ 2 แนวรบ ยิ่งเพิ่มปัญหามากกว่าแก้ปัญหา
วันที่ 2 พ.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคร่วมฝ่ายค้านมอบนายประเสริฐ จันทรรวงทอง เลขาธิการพรรคเพื่อไทย ดีลกับพรรคเล็ก และไม่ปิดทางในการพูดคุยกับ ร.อ.ธรรมนัส พรหมเผ่า เลขาธิการพรรคเศรษฐกิจไทย เพื่อรวบรวมเสียงล้มรัฐบาลในการอภิปรายไม่ไว้วางใจว่า ยิ่งใกล้วันที่จะมีการยื่นญัตติขอเปิดอภิปรายไม่ไว้วางใจก็ยิ่งชัดเจนว่า ฝ่ายค้านไม่ได้เน้นเนื้อหาอภิปราย คล้าย ๆ กับว่าไม่น่าจะมีข้อมูลเด็ดอะไรอย่างที่ให้สมาชิกในพรรคสลับหน้ากันออกมาโหมโรงรายวัน แต่หันไปเน้นเรื่องของการชักชวนพรรคนั้นพรรคนี้ให้ช่วยยกมือให้เพื่อล้มรัฐบาลให้ได้ ซึ่งสภาพแบบนี้ไม่ต่างอะไรกับคําว่าจนตรอก เห็นแล้วก็ได้แต่อนาถใจ และสงสารประชาชน ที่มีฝ่ายค้านในสภาฯ แต่ไม่เคยตระหนักถึงการทําหน้าที่ให้สมศักดิ์ศรีของฝ่ายค้านในสภาฯ สุดท้ายก็คงจะซ้ํารอยเหมือนกับการอภิปรายในหลาย ๆ ครั้งที่ผ่านมา ที่เน้นวาทกรรมมากกว่าข้อเท็จจริง โดยที่ประชาชนไม่ได้ประโยชน์อะไรเลย นอกจากได้เห็นธาตุแท้ของฝ่ายค้าน
ส่วนกรณีที่นายจาตุรนต์ ฉายแสง อดีตรองนายกรัฐมนตรี และสมาชิกพรรคเพื่อไทย ระบุว่า ประเทศไทยมีรัฐบาลแบบเผด็จการ ทําให้ประเทศเสื่อม และพรรคร่วมฝ่ายค้านจะสู้ 2 แนวรบ คือแก้ปัญหาบ้านเมืองและสร้างประชาธิปไตยนั้น นายธนกรกล่าวว่า ประเทศไทยรู้จักคําว่ารัฐบาลเผด็จการมาตั้งแต่สมัยรัฐบาลนายจาตุรนต์แล้ว และเผด็จการถึงขั้นกลายเป็นสภาฯ ผัวเมียด้วยซ้ํา จึงทําให้ประเทศเสื่อมมาตั้งแต่วันนั้น รัฐบาล พล.อ.ประยุทธ์ จันทร์โอชา นายกฯ และรมว.กลาโหม จึงต้องเข้ามาแก้ปัญหาความเดือดร้อนให้กับประชาชน รวมถึงความแตกแยกของคนในบ้านเมือง และการทุจริตคอรัปชันที่เป็นปัญหาใหญ่ จนสุดท้ายมีอดีตรัฐมนตรีถูกตัดสินจําคุกไปแล้วหลายราย ส่วนการบอกว่าจะสู้ 2 แนวรบ คือแก้ปัญหาบ้านเมืองและสร้างประชาธิปไตยนั้น หากดูจากพฤติกรรมที่ผ่านมา เชื่อว่าจะยิ่งเป็นการเพิ่มปัญหามากกว่าจะแก้ปัญหา และสร้างประชาธิปไตยในแบบที่ตัวเองต้องการ ไม่ใช่ในแบบสากลอย่างที่ทั่วโลกให้การยอมรับ
รัฐบาลไทย-ข่าวทำเนียบรัฐบาล-ก.แรงงาน ควักเงินกองทุนสงเคราะห์ลูกจ้าง 14.5 ล้านบาท เยียวยาลูกจ้างจังหวัดนครสวรรค์ที่ถูกเลิกจ้าง
วันพฤหัสบดีที่ 26 สิงหาคม 2564
ก.แรงงาน ควักเงินกองทุนสงเคราะห์ลูกจ้าง 14.5 ล้านบาท เยียวยาลูกจ้างจังหวัดนครสวรรค์ที่ถูกเลิกจ้าง
กระทรวงแรงงานอนุมัติเงินกองทุนสงเคราะห์ลูกจ้าง 14.5 ล้านบาท เยียวยาความเดือดร้อนให้ลูกจ้างบริษัท บอดี้แฟชั่น (ประเทศไทย) จํากัด จังหวัดนครสวรรค์ ที่ถูกเลิกจ้างและยังไม่ได้รับค่าชดเชย จํานวน 769 คน นัดรับเงินแล้วตั้งแต่ 26 ส.ค. – 2 ก.ย. นี้
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า คณะกรรมการกองทุนสงเคราะห์ลูกจ้าง พิจารณาอนุมัติเงินสงเคราะห์กรณีค่าชดเชยของลูกจ้าง จํานวน 769 คน เป็นจํานวนเงินทั้งสิ้น 14,492,800 บาท เพื่อบรรเทาความเดือดร้อนให้แก่ลูกจ้างบริษัท บอดี้แฟชั่น (ประเทศไทย) จํากัด จังหวัดนครสวรรค์ ที่ถูกเลิกจ้าง โดยนายจ้างไม่จ่ายค่าชดเชยเพราะสาเหตุที่นายจ้างไม่สามารถดําเนินกิจการต่อไปได้ ซึ่งกรณีดังกล่าวเป็นเรื่องที่นายสุชาติ ชมกลิ่น รัฐมนตรีว่าการกระทรวงแรงงานให้ความห่วงใยเร่งรัดให้ดําเนินการช่วยเหลือเยียวยาความเดือดร้อนของลูกจ้างที่ถูกบริษัทเลิกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโควิด-19 ซึ่งอาจซ้ําเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย กรมสวัสดิการและคุ้มครองแรงงานจึงได้ เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาลและกระทรวงแรงงานได้กําหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยเมื่อคณะกรรมการกองทุนสงเคราะห์ลูกจ้าง พิจารณาอนุมัติเงินสงเคราะห์กรณีค่าชดเชยของลูกจ้างแล้ว กรมได้โอนเงินไปยังสํานักงานสวัสดิการและคุ้มครองแรงงานจังหวัดนครสวรรค์ ดําเนินการจ่ายเงินสงเคราะห์ให้กับลูกจ้างโดยเร็ว
นางโสภา เกียรตินิรชา โฆษก กสร. กล่าวเพิ่มเติมว่า สํานักงานสวัสดิการและคุ้มครองแรงงานจังหวัดนครสวรรค์ ได้ดําเนินการภายใต้คําสั่งจังหวัดที่ไม่ให้มีการรวมตัวกันทํากิจกรรมเกิน 20 คน จึงได้จัดทําแผนการดําเนินการจ่ายเช็คเงินสงเคราะห์ลูกจ้างให้กับลูกจ้าง วันละไม่เกิน 200 คน ครึ่งชั่วโมง/20 คน จํานวน 6 วัน เสนอคณะกรรมการโรคติดต่อจังหวัด โดยได้รับอนุมัติให้จ่ายเงินให้กับลูกจ้าง ในวันที่ 26 – 31 สิงหาคม 2564 และ วันที่ 1 – 2 กันยายน นี้ ซึ่งได้แจ้งให้ลูกจ้างแต่ละคนทราบวันเวลาเข้ารับเช็คดังกล่าวแล้ว
รัฐบาลไทย-ข่าวทำเนียบรัฐบาล-แรงงานไทยเฮ!! เกาหลีต้องการช่างฝีมืออุตสาหกรรมอู่ต่อเรือจำนวนมาก
วันจันทร์ที่ 27 มิถุนายน 2565
แรงงานไทยเฮ!! เกาหลีต้องการช่างฝีมืออุตสาหกรรมอู่ต่อเรือจํานวนมาก
. .
นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นายบุญชอบ สุทธมนัสวงษ์ ปลัดกระทรวงแรงงาน พร้อมด้วย นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน นายนิธิพัฒน์ วัฒนสุวกุล อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงโซล เจรจาหารือกับสมาคม KHOSHIPA ซึ่งเป็นสมาคมอู่ต่อเรือของสาธารณรัฐเกาหลี และบริษัทฮุนได ซึ่งเป็นหนึ่งในสมาชิกของสมาคมอู่ต่อเรือของเกาหลีด้วย
นายสุชาติ กล่าวว่า ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และท่าน พล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ได้ให้ความสําคัญกับการส่งเสริมให้คนไทยได้มาทํางานในต่างประเทศ จึงสั่งการให้กระทรวงแรงงานหาแนวทางขยายตลาดแรงงานในต่างประเทศให้มากขึ้น ในวันนี้ผมจึงได้มอบหมายให้ปลัดกระทรวงแรงงานและคณะได้หารือกับสมาคมอู่ต่อเรือของสาธารณรัฐเกาหลี ซึ่งสมาคมดังกล่าวเป็นความร่วมมือของ 8 บริษัทขนาดใหญ่ของเกาหลี ที่ผ่านมาปี 2020 มีออเดอร์เข้ามาจํานวนมาก จึงจําเป็นต้องมีการจ้างแรงงานเพิ่มปีละ 10,000 คน ในสาขาช่างเชื่อม 4,000 คน ทาสี 1,400 คน ไฟฟ้า 1,800 คน เนื่องจากปัจจุบันคนเกาหลีมีอัตราการเกิดน้อยและกําลังเข้าสู่สังคมสูงอายุ เป็นเหตุให้ขาดแคลนแรงงาน ซึ่งในแต่ละปีคนอายุ 15 - 64 ปีที่จะประกอบอาชีพได้ ลดลงเรื่อยๆ โดยเฉพาะในปีนี้ลดลงถึง 3.5 แสนคน จึงจําเป็นต้องนําเข้าแรงงานต่างชาติเข้ามาทํางานด้วยวีซ่า E -7 (วีซ่าทักษะฝืมือ) เป็นจํานวนมาก ซึ่งในปีนี้รัฐบาลเกาหลีได้เพิ่มโควตานําเข้าแรงงานต่างชาติถึง 20 เปอร์เซ็นต์ของพนักงานของบริษัททั้งหมด ที่สําคัญต้องการแรงงานต่างชาติโซนฝั่งเอเชีย ไทยจึงเป็นประเทศหนึ่งและเป้าหมายหลักที่ทางเกาหลีต้องการแรงงานอายุ 24 – 45 ปี เป็นจํานวนมาก
นายบุญชอบ สุทธมนัสวงษ์ ปลัดกระทรวงแรงงาน กล่าวว่า ประเทศไทยพร้อมให้การสนับสนุนและส่งเสริมให้คนไทยได้มาทํางานในเกาหลีใต้มากขึ้น เพื่อให้สอดคล้องกับนโยบายรัฐบาล ซึ่งกระทรวงแรงงานเองมีความพร้อมทั้งกรมการจัดหางาน กรมพัฒนาฝีมือแรงงาน ที่จะดําเนินการในส่วนที่เกี่ยวข้องตามภารกิจ ซึ่งความคืบหน้าในเรื่องนี้ได้ให้อัครราชทูตที่ปรึกษา (ฝ่ายแรงงาน) ลงพื้นที่ไปหารือในรายละเอียดกับสมาคมและนายจ้างที่ต้องการจ้างแรงงานไทย ขณะเดียวกันในเร็ว ๆ นี้ ทางการเกาหลีจะส่งผู้แทนเดินทางไปเยี่ยมชมการทดสอบสาขาช่างเชื่อมที่ประเทศไทยด้วย เพื่อเตรียมความพร้อมในการจัดส่งแรงงานไทยวีซ่าทักษะฝีมือไปทํางานในอุตสาหกรรมต่อเรือตามความต้องการของเกาหลีโดยเร็วต่อไป